stanford-oval/wikipedia huggingface dataset:
Rusko
Maantiede

Ruskolla on suuria sora-alueita ja runsaat hyvälaatuiset pohjavesivarat. Lisäksi luonnonvaraisia soita on kunnassa useita. Kunnan pohjoisin piste on Kuhankuono, kaikkiaan seitsemän kunnan yhteinen rajapyykki. Kunnan eteläosan korkein kohta on 70,9 metrin korkeuteen merenpinnasta kohoava Kullavuori, jonka rinteellä on hiidenkirnu. Kunnan pohjoisosassa, entisen Vahdon kunnan alueella, Punaisentorin lähellä oleva nimetön huippu kohoaa noin 93 metrin korkeuteen merenpinnasta.
Kurjenrahkan kansallispuisto ulottuu osaksi Ruskon kunnan alueelle. Siellä on myös toinen Natura-kohde, soidensuojelun perusohjelmaan kuuluva Rehtisuo.
Maantiede > Kunnanosat

Hiidenvainio, Lähteenmäki, Paasniittu, Päällistönmäki, Vahto
Maantiede > Kylät

Asola, Hiidenvainio, Hujala, Kankare, Kirkonkylä, Liukola, Lähteenmäki, Munittula, Merttelä, Paasniittu, Papumäki, Päällistönmäki, Uttula, Vahto.
Maantiede > Taajamat

Vuoden 2017 lopussa Ruskolla oli 6 263 asukasta, joista 4 972 asui taajamissa, 1 249 haja-asutusalueilla ja 42:n asuinpaikat eivät olleet tiedossa. Ruskon taajama-aste on 79,9 %. Ruskon taajamaväestö jakautuu kahden eri taajaman kesken: Turun keskustaajamassa, johon Ruskon kirkonkylä kuuluu, asui vuoden 2017 lopussa 3 825 Ruskon asukasta ja Vahdon kirkonkylässä 1 147.
Historia

Ruskonjoen jokilaaksossa on raivattu peltoja esihistoriallisen ajan lopulla eli 800- ja 900-luvulla. Historiallisen ajan alussa Ruskolle oli vakiintunut sekä peltoviljely että kiinteä kyläasutus. Viljelystä on kirjallisia viitteitä 1300-luvulta asti.
Harmaakivinen Ruskon kirkko on rakennettu todennäköisesti noin vuosina 1510–1530. Sitä ympäröivä Ruskon kirkonmäki kivisiltoineen, vanhoine kantataloineen ja lainajyvästöineen on määritelty valtakunnallisesti merkittäväksi rakennetuksi kulttuuriympäristöksi.
Osa Turun, Maarian ja Ruskon rajalle vuonna 1955 valmistuneen Turun lentoaseman alueesta kuului aiemmin Ruskoon. Maarian ja Ruskon puolella olleet lentoaseman alueet liitettiin Turkuun vuonna 1957. Turun lentoaseman rakentaminen alkoi vuonna 1945, mutta valvontakomission aiheuttaman viivästyksen takia se otettiin käyttöön vasta 1955.
Hallinto

Ruskon kunnanjohtajana on vuodesta 2018 lähtien toiminut Kari Lehtinen. Kunnanvaltuustossa on 27 paikkaa. Kaudella 2021–2025 paikoista yhdeksän on kokoomuksen, seitsemän keskustan, neljä SDP:n, neljä perussuomalaisten, kaksi vihreiden ja yksi vasemmistoliiton hallussa.
Talous

Vuonna 2015 kunnassa oli 1 683 työpaikkaa. Niistä 6 % oli alkutuotannossa (maa-, metsä- ja kalataloudessa), 43 % palveluissa ja 49 % jalostuksessa. Jalostuksen osuus oli selvästi suurempi kuin koko maassa keskimäärin (20 %).
Vuonna 2016 eniten yhteisöveroa maksaneet yritykset olivat TH-Sijoitus Oy, eristeitä valmistava Kaefer Oy ja muovituotteita tekevä Röchling Rimito Plast Oy.
Suurimpia työllistäjiä ovat Ruskon kunta, Sormat Oy ja VAK (entinen Virtasen autokoritehdas).[lähde? ]
Väestönkehitys

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Ruskon väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 3 361 | 3 361 |
| 1985 | 1985 |    | 4 013 | 4 013 |
| 1990 | 1990 |    | 4 542 | 4 542 |
| 1995 | 1995 |    | 4 892 | 4 892 |
| 2000 | 2000 |    | 5 174 | 5 174 |
| 2005 | 2005 |    | 5 654 | 5 654 |
| 2010 | 2010 |    | 5 816 | 5 816 |
| 2015 | 2015 |    | 6 110 | 6 110 |
| 2020 | 2020 |    | 6 334 | 6 334 |
Lähde: Tilastokeskus.
Palvelut

Ruskolla toimii viisi peruskoulun koulua: Kirkonkylän koulu (luokat 3–6), Hiidenvainion koulu (luokat 1–2), Merttelän koulu (luokat 1–6), Laukolan koulu (luokat 1–6) ja Maunun koulu (luokat 7–9).
Ruskon kunnan sosiaali- ja terveyspalvelut järjestää Raision kaupunki. Ruskolla ja Vahdolla on terveysasemat päivisin auki, yöllisissä päivystystapauksissa mennään Raisioon.
Ruskon kunta on mukana Turun seudun joukkoliikenteessä Fölissä.
Uskonnolliset yhteisöt

Vuoden 2018 aluejaon mukaan Ruskolla on seuraavat Suomen evankelis-luterilaisen kirkon seurakunnat:
Ruskon seurakunta
Vahdon kappeliseurakunta
Suomen ortodoksisen kirkon seurakunnista Ruskon alueella toimii Turun ortodoksinen seurakunta. Kirkon sisäisistä herätysliikkeistä paikkakunnalla toimii evankelisuus. Kirkon sisäisistä herätysliikkeistä paikkakunnalla toimii evankelisuus Vahdon alueella.
Uskonnolliset yhteisöt > Entiset seurakunnat

Seuraavassa luettelossa on mainittu historiallisella ajalla lakkautetut seurakunnat Ruskon kunnan nykyisellä alueella:
Vahdon seurakunta (liitetty Ruskon seurakuntaan 2009)
Kulttuuri > Murre

Ruskon alueella puhutun kielen perustana on pohjoinen Lounais-Suomen murre. Ruskon murre kuuluu Lounais-Suomen pohjoisryhmän Maskun alaryhmään.
Kulttuuri > Ruokakulttuuri

Ruskon pitäjäruoiksi nimettiin 1980-luvulla papusoppa eli hernekeitto ja kyrsäksi kutsuttu leipä.
Tunnettuja asukkaita

Bernhard Heikkilä (1882–1931), kansanedustaja (kok.)
Janne Jaakkola (s. 1967), puolustusvoimain komentaja
Linnea Kuuluvainen (s. 1996), kirjailija
Tarja Lunnas (s. 1960), laulaja
Jussi Makkonen (s. 1985), jääkiekkoilija
Maunu I (k. 1308), ensimmäinen suomalaissyntyinen piispa
Heikki Rinne (1941–2022), kansanedustaja (SDP)
Jan Kenneth Weckman (s. 1946), taidegraafikko
Aiheesta muualla

Kuvia tai muita tiedostoja aiheesta Rusko Wikimedia Commonsissa
Ruskon kunnan sivut
Tilastokeskus: Ruskon avainluvut
Ruskon kunnantalo ja sen yhteydessä vasemmalla paloasema.
Ruskon keskustan liikealuetta.
Ruskotalo
Tuohilampi (Joutsa)

| Tuohilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°59′17″N, 26°05′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Laskuoja:  oja Kaakkolampeen 
Järvinumero:  14.236.1.062
Mittaustietoja
Pinnankorkeus:  167,8 m  
Pituus:  470 m  
Leveys:  110 m  
Rantaviiva:  1,033 km  
Pinta-ala:  3,289 ha  
Saaria:  ei saaria 
 fiTuohilampi 
Tuohilampi on Keski-Suomessa Joutsassa Taka-Ikolan kylän lähellä sijaitseva lampi.
Maantietoa

Lammen pinta-ala on 3,3 hehtaaria, se on 450 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Lammen vedenpinnan korkeus on 167,8 metriä mpy.
Sarısu

| Sarısu |
| --- | --- |

Maanosa:  Aasia
Valtiot:  Azerbaidžan
Piirikunnat:  İmişli, Sabirabad
Koordinaatit:  40°02′07″N, 48°09′49″E
Vesistöalue ja valuma-alueen tietoja
Laskujoki:  Kurajoki
Mittaustietoja
Pinnankorkeus:  −12 m
Pituus:  22 km
Leveys:  3 km
Pinta-ala:  65,7 km²
Tilavuus:  0,0591 km³
Suurin syvyys:  6 m
 fiSarısu 
Sarısu on Azerbaidžanin suurin järvi. Se sijaitsee Kür-Arazin alangolla Kurajoen oikealla rannalla İmişlin ja Sabirabadin piirikuntien alueella. Järven pinta-ala on 65,7 neliökilometriä. Se sijaitsee 12 metriä merenpinnan tason alapuolella. Järvi on avoimista kohdistaan 1–3 metrin syvyinen ja rannoistaan alle metrin syvyinen. Syvin kohta on noin kuusi metriä. Sarısun tilavuus on 59,1 miljoonaa kuutiomillimetriä. Pituudeltaan järvi on 22 kilometriä ja leveydeltään kolme kilometriä.
UPS (yhtye)

UPS oli Helsingissä perustettu ja vuosina 2004–2014 toiminut gospelyhtye, joka soitti folkvaikutteista pop-musiikkia. UPS voitti gospelin Suomen-mestaruuden vuonna 2006 sekä julkaisi kaksi pitkäsoittoa, Tässä-albumin vuonna 2008 ja Ennen pimeää -albumin vuonna 2010.
UPS esiintyi pääasiassa nuorisotaloilla sekä seurakunnissa. Maata Näkyvissä -festivaaleilla yhtye esiintyi vuosina 2008 ja 2010.
Aiheesta muualla

UPS-yhtyeen Facebook-sivut
Trần Lê Quốc Toàn

| Mitalit> Maa:   Vietnam.Miesten painonnosto.MM-kilpailut  | Mitalit> Maa:   Vietnam.Miesten painonnosto.MM-kilpailut  | Mitalit> Maa:   Vietnam.Miesten painonnosto.MM-kilpailut  | Maa:   Vietnam> Miesten painonnosto. |
| --- | --- | --- | --- |
|  Hopeaa | Anaheim 2017 | 56 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Pyeongtaek 2012 | 56 kg |  |
|  Hopeaa | Phuket 2015 | 56 kg |  |
|  Pronssia | Astana 2013 | 56 kg |  |
|  Pronssia | Ashgabat 2017 | 56 kg |  |
Trần Lê Quốc Toàn (s. 5. huhtikuuta 1989 Đà Nẵng) on vietnamilainen painonnoston MM-mitalisti.
Trần saavutti 56 kg:n sarjassa MM-hopeaa Anaheimissa 2017 yhteistuloksella 270 kg. Hän hävisi kilpailun voittaneelle maanmiehelleen Thạch Kim Tuấnille yhdeksän kilon erolla. Tempauksessa Trần sai hopeaa tuloksella 119 kg ja työnnössä pronssia tuloksella 151 kg. Hän sijoittui MM-kilpailujen 56 kg:n sarjassa yhteistuloksessa neljänneksi 2011 ja 2013 sekä viidenneksi 2014. Lisäksi hän sai MM-pronssia tempauksessa 2011 tuloksella 125 kg.
Trần sijoittui 2012 Lontoon olympialaisissa 56 kg:n sarjassa neljänneksi yhteistuloksella 284 kg. Rio de Janeirossa 2016 hän oli viides tuloksella 275 kg. Aasian-mestaruuskilpailuissa hän sai hopeaa 2012 ja 2015 sekä pronssia 2013 ja 2017.
Sevastopolskajan metroasema

| Sevastopolskaja (Севастопольская) |
| --- | --- |

 Moskovan metro 
Perustiedot
Metrolinjat:  Serpuhovsko-Timirjazevskaja
Sijainti:  55.6524°N, 37.5984°E
Paikkakunta:  Moskova, Venäjä
Avattu:  8. marraskuuta 1983
Rakenne
Tyyppi:  tunneliasema
Sevastopolskaja (ven. Севастопольская) on yksi Moskovan metron asemista. Se avattiin 8. marraskuuta 1983.
Aiheesta muualla

Kuvia tai muita tiedostoja aiheesta Sevastopolskajan metroasema Wikimedia Commonsissa
Trisquel

| Trisquel |
| --- | --- |

 Trisquel GNU/Linux 10.0 Nabia
Tuoteperhe:  GNU/Linux
Viimeisin vakaa versio:  11.0 (19. maaliskuuta 2023)
Lisenssi:  GPLv3
Infobox OKNimi-testi OK: 
Trisquel (virallisesti Trisquel GNU/Linux-Libre) on tietokoneen käyttöjärjestelmä, joka perustuu Ubuntuun. Projektin tavoitteena on käyttää vain vapaita ohjelmia, joista ei-vapaa koodi ja suljetut laiteohjelmistot on poistettu, ja jossa on Ubuntusta muokattu binäärimoduulivapaa ydin. Trisquelin kehitystyötä tuetaan käyttäjien lahjoituksilla.Projektin tunnus on kelttiläinen symboli  triskelion. Trisquel on mainittu Free Software Foundationin sivuilla jakeluna, joka sisältää vain vapaita ohjelmistoja. Richard Stallman käyttää Trisquelia henkilökohtaisessa tietokoneessaan (Lenovo Thinkpad X200), jossa on myös vapaa BIOS-ohjelmisto Libreboot.
Historia

Trisquel GNU/Linux alkoi perustajansa Rubén Rodrí­guez Pérezin yliopistoprojektina 2004. Trisquel 1.0 julkaistiin 2005.
Historia > Versiot

11.0 (Aramo) (maaliskuu 2023)
10.0 (Nabia) (helmikuu 2022) (versiossa 10.0 poistui tuki x86 laitteille ja ohjelmistoille)
9.0 (Etiona) (lokakuu 2020)
8.0 (Flidas) (huhtikuu 2018)
7.0 (Belenos) (marraskuu 2014)
6.0 (Toutatis) (maaliskuu 2013)
5.5 (Brigantia) (huhtikuu 2012)
5.0 (Dagda) (syyskuu 2011)
4.5 (Slaine) (toukokuu 2011)
4.0 LTS (Taranis) (syyskuu 2010)
2.0 Robur, ensimmäinen Ubuntuun perustunut versio (heinäkuu 2008)
Aiheesta muualla

Trisquel GNU/Linuxin viralliset sivut
Trisquel Distrowatchin sivuilla
Sarıyahşi

| Sarıyahşi |
| --- | --- |

 Sarıyahşi
 Koordinaatit: 38°59′N, 33°50′E 
Valtio:   Turkki
Maakunta:  Aksarayn maakunta
Hallinto:  
 – Pormestari:  Fatih Ünsal
Väkiluku (2019):  5 658
Infobox OKVirheellinen NIMI-arvo: 
Sarıyahşi on piirikunta Turkin Aksarayn maakunnassa. Vuoden 2019 väestönlaskennassa Sarıyahşin väkiluku oli 5 658.
Season of Mist

| Season of Mist |
| --- | --- |

Perustettu:  1996
Perustajat:  Michael S. Berberian
Tilanne:  aktiivinen
Tyylilajit:  metallimusiikki
Kotimaa:  Ranska – Yhdysvallat
Sijainti:  Marseille, Ranska
Kotisivu
Infobox OKNimi-testi OK: 
Season of Mist on ranskalainen metallimusiikkiin erikoistunut riippumaton levy-yhtiö jonka on perustanut Michael S. Berberian. Yhtiön alkuvuosina se keskittyi äärimetalli-yhtyeisiin niin kuin esimerkiksi Oxiplegatz, Bethzaida ja Kampfar.
Yhtyeet

...and Oceans
Anaal Nathrakh
Archspire
Arcturus
Blood Duster
Carpathian Forest
Confessor
Deströyer 666
Esoteric
Festerday
Ghost Brigade
Gorguts
Heilung
Mayhem
Morbid Angel
Morgul
Mortality
Red Harvest
Rotting Christ
Shape of Despair
Solefald
Sturmgeist
The CNK
The Old Dead Tree
Tsjuder
Aiheesta muualla

Levy-yhtiön virallinen sivusto
Trần-dynastia

Trần-dynastia (vietnamiksi: Nhà Trần) hallitsi nykyisen Vietnamin alueella sijainnutta Đại Việtin kuningaskuntaa vuosina 1225–1400. Se perustettiin, kun keisari Trần Thái Tông nousi valtaistuimelle sen jälkeen, kun hänen setänsä Trủn Thủ Độ järjesti Lý-dynastian kaatamisen.  Trần-dynastia viimeinen keisari oli Thiếu Đế, joka viiden vuoden iässä pakotettiin luopumaan valtaistuimesta äitinsä isoisän Hồ Quý Lyn hyväksi. Trần-dynastia kukisti kolme mongolien hyökkäystä, etenkin Bạch Đằng -joen ratkaisevassa taistelussa vuonna 1288.
Trần-dynastian aikana valtakunta pystyi laajentumaan etelään voittaakseen ja vasaloidakseen Champan. He alkoivat myös ensimmäistä kertaa käyttää paperirahaa Vietnamissa. Tran-dynastiaa on pidetty kulta-ajanjaksona vietnamin kielessä, taiteessa ja kulttuurissa. Tämä on luonut taas perustaa vietnamin kielen ja vietnamilaisen identiteetin kehitykselle ja vahvistumiselle.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Trần dynasty
UMP

UMP voi tarkoittaa:
Heckler & Koch UMP -konepistooli
Union pour un Mouvement Populaire, ranskalainen puolue
Urasiilimonofosfaatti, nukleotidi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”UMP”, voi hakea sivunnimihaulla, laajalla sivunnimihaulla tai tekstihaulla.
Seututie 198

Seututie 198 oli vuoteen 1996 asti Laitilasta Uuteenkaupunkiin kulkenut tie. Vuoden 1996 tienumerouudistuksessa seututiet 198, 205 ja 219 yhdistettiin kantatieksi 43 niiden liikenteellisen merkityksen suurennuttua.[lähde? ]
Seututie 202

Seututie 202 oli vuoteen 1996 asti Mynämäeltä Yläneelle kulkenut tie. Vuoden 1996 tienumerointiuudistuksessa tie uudelleennumeroitiin yhdystieksi 2020 sen liikenteellisen merkityksen pienennyttyä. [lähde? ]
USS San Francisco

USS San Francisco voi tarkoittaa seuraavia Yhdysvaltain laivaston aluksia:
USS San Francisco (C-5), panssarikansiristeilijä
USS San Francisco (CA-38), New Orleans -luokan raskas risteilijä
USS San Francisco (SSN-711), Los Angeles -luokan ydinsukellusvene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS San Francisco”, voi hakea sivunnimihaulla, laajalla sivunnimihaulla tai tekstihaulla.
Turun vankileiri

Sirkkalan kasarmin rakennuksia.
Turun vankileiri oli Suomen sisällissodan jälkeen vuosina 1918–1919 Turussa toiminut vankileiri. Sodan voittaneiden valkoisten perustama leiri sijaitsi kaupungin keskustassa Sirkkalan kasarmilla. Turun vankileirillä oli enimmillään 3 300 punavankia. Heistä kuoli Suomen sotasurmat -tietokannan mukaan 176.
Vankileirin perustaminen

Vankien kokoaminen silloisella Arseninkadulla (nyk. Sirkkalankatu) sijainneelle kasarmille aloitettiin sisällissodan loppuvaiheessa huhtikuussa 1918. Turku oli ollut valkoisten hallussa jo 13. huhtikuuta lähtien, kun Saariston vapaajoukko oli marssinut kaupunkiin kohtaamatta paenneiden punaisten vastarintaa. Vapaajoukko vangitsi kaupunkiin ja Varsinais-Suomen alueelle jääneet punakaartilaiset sekä muut työväenliikkeen aktiivit ja sulki heidät Sirkkalan kasarmille.
Toukokuun puoliväliin mennessä vankeja oli jo noin tuhat. Suurimmillaan vankimäärä oli kuukautta myöhemmin, jolloin heitä oli arviolta 3 300. Vankien joukossa oli myös noin 160 naista. Turun vankileiri oli Suomen 26 vankileiristä kahdeksanneksi suurin. Vangeista suurin osa oli maakunnan ulkopuolelta, enimmäkseen Satakunnasta, mutta heitä oli runsaasti myös Hämeestä ja Uudeltamaalta. Turun ja Varsinais-Suomen punakaartilaiset puolestaan olivat enimmäkseen muilla Etelä-Suomen leireillä, muun muassa Lahden Hennalassa ja Tammisaaren vankileirillä.
Leirin johtajana toimi aluksi luutnantti V. Gräsbäck ja kesäkuusta lähtien liikemies A. Arrhenius. Sirkkalan kasarmi eristettiin piikkilanka-aidalla ja sitä vartioi 75 Varsinais-Suomen rykmentin sotilasta, joilla oli aseistuksenaan myös konekivääreitä. Punavankien joukkoarmahdus alkoi syyskuussa 1918 ja Turun vankileiri suljettiin lopulta heinäkuussa 1919.
Olosuhteet ja vankien kuolemat

Olosuhteet eivät Turussa olleet yhtä huonot kuin esimerkiksi pahamaineisilla Hennalan, Tammisaaren tai Hämeenlinnan vankileireillä. Kuitenkin yli 170 vankia kuoli erilaisiin kulkutauteihin ja muihin sairauksiin. Aluksi kuolemia aiheutti erityisesti isorokko ja syksymmällä leiriin puolestaan iski ympäri maailmaan riehunut espanjantauti.
Sotasurmatiedoston mukaan sekä nälkään kuolleita että teloitettuja oli Turussa vain yksi. Tämä oli poikkeuksellista, sillä muilla suurilla vankileireillä kumpiakin oli yleensä useita satoja. Ainoa Sirkkalassa ammuttu oli pakoa yrittänyt 18-vuotias työmies Hjalmar Frantsila Tuusulasta. Teloitusten puuttuminen selittyy sisällissodan aikaisen Turun rauhallisuudella, jonka vuoksi valkoiset eivät ilmeisesti ryhtyneet laajamittaisiin kostotoimiin. Koska vangit olivat myös pääosin Turun seudun ulkopuolelta, ei ollut henkilökohtaisia kaunoja teloituksiin johtaneiden ilmiantojen syiksi, kuten oli usealla muulla vankileirillä. Turun vankileirillä kuolleista 176 vangista 40 % oli kotoisin Satakunnasta, 32 % Varsinais-Suomesta, 17 % Uudeltamaalta ja 10 % Hämeestä.
Muistomerkki

Sirkkalan kasarmilla on vuonna 1994 pystytetty Turun vankileirin muistomerkki, jonka on suunnitellut Turun piirustuskoulun rehtori Ismo Kajander.
Shakki (lehti)

Shakki (vuoteen 2016 Suomen Shakki) on suomalainen shakkiaiheinen lehti. Sitä ilmestyy vuosittain 8 numeroa (vuosina 1980–2008 oli 12 numeroa, joista normaalisti yksi oli kaksoisnumero). Shakki tulee etuna kaikille henkilöille, joilla on shakin A-lisenssi. Muutoin lehden vuosikerta maksaa 40 euroa. Lehden levikki oli vuonna 2008 noin 1 600 kappaletta. Vuoden 2008 kesäkuussa lehden päätoimittajaksi ryhtyi Marko Tauriainen.
Tuomiopäivä islaminuskossa

Kuolemanenkeli Israfil puhaltaa pasuunaan Viimeisen tuomion merkiksi.
Tuomiopäivä tai viimeinen tuomio on islaminuskossa Viimeisen tuomion päivä. Islamiin kuuluu usko siihen, että elämä jatkuu tuonpuoleisessa. Siellä ihminen joutuu joko Helvettiin tai Paratiisiin sen mukaan, miten kukin tuomitaan Viimeisellä tuomiolla.
Koraanissa toistuvana aiheena on lupaus hurskaita odottavasta Paratiisista (Janna), joka on nautintojen ylenpalttinen tyyssija. Vielä yleisempi on varoitus uskottomia odottavasta Helvetistä (Jahannam), jonka kauhuista kirja antaa konkreettisia esimerkkejä. Islamilainen eskatologia on värikästä ja perustuu sekä Koraaniin että islamilaiseen perimätietoon, joka löytyy 800-luvulla kirjatuista haditheista. Muslimit uskovat yleisesti Helvettiin ja Paratiisiin. Vuonna 2012 tehdyn tutkimuksen mukaan islamilaisessa maailmassa Balkania lukuun ottamatta niihin uskoi 85–98 % muslimeista.
Sielujen välitila

Islamilaiseen eskatologiaan kuuluu oppi sielujen välitilasta haudassa. Kuoltuaan ihminen saa sinne kaksi vierasta. He ovat enkelit nimeltä Munkar ja Nakir (منكر ونكير). Nämä kuulustelevat kuollutta hänen uskostaan Muhammediin ja kiduttavat häntä, jos vastaukset eivät kelpaa. Uskottomien kidutus alkaa heti kuoleman jälkeen. Uskovat sen sijaan saavat nähdä jo välähdyksen Paratiisista. Muslimit, jotka kuolevat perjantaina, välttyvät tältä kuulustelulta, koska perjantai on pyhä päivä.
Sielulla on neljä peräkkäistä asuinsijaa, jokainen suurempi kuin edellinen: kohtu, tämä maailma, kuolemanjälkeinen välitila barzakh sekä ikuisuus joko Helvetissä tai Paratiisissa.  Välitilan kuollut voi viettää monessa paikassa: profeetat suoraan Paratiisissa, marttyyrit lähellä Paratiisin porttia sieltä saatavaa ruokaa nauttien tai  vihreinä lintuina Paratiisissa. Uskottomat viettävät väliajan uuneissa tai verivirroissa  kidutusta kärsien. Ennen puberteettia kuolleet lapset pääsevät kaikki Paratiisiin, koska šaria ei pidä lapsia täysivaltaisina päätöksentekijöinä ja siten vastuullisina teoistaan.
Lopun ajan enteet

Tuomiopäivästä tiedetään vain, että se on perjantai. Sahih al-Bukhari sisältää haditheja, jotka sisältävät luettelon lopun ajan ennusmerkeistä.  Niitä täydentää kokoelma Sunan inb Majah. Enteisiin kuuluu seuraavia asioita:
orjatyttö synnyttää lapsen isännälleen,
mustien kamelien paimenet alkavat kerskua ja kilpailevat muiden kanssa korkeampien rakennusten rakentamisessa,
Konstantinopoli valloitetaan,
kaksi suurta, samaa uskontoa tunnustavaa ryhmää  taistelee keskenään suurin tappioin,
noin kolmekymmentä valehtelijaa ilmestyy ja jokainen väittää olevansa Jumalan lähettiläs,
uskonoppineet kuolevat, ja tieto uskonnosta katoaa,
maanjäristykset lisääntyvät,
ajan kuluminen nopeutuu,
ilmestyy koettelemuksia,
murhat lisääntyvät,
varallisuus kasvaa niin, että rikkaiden raha ei enää kelpaa kenellekään,
ihmiset kilpailevat keskenään rakentamalla korkeita rakennuksia,
mies, joka ohittaa jonkun haudan, sanoo: "Olisinpa minä hänen tilallaan”,
Profeetta Muhammedin kerrotaan sanoneen: "Viimeinen tuomio ei tule ennen kuin taistelette juutalaisia vastaan, ja kivi, jonka taakse juutalainen piiloutuu, huutaa: Oi muslimi! Juutalainen piilottelee minun takanani. Tapa hänet!"
aurinko nousee lännestä
Viimeksi mainittu on lopullinen ennusmerkki, minkä nähdessään kaikki ihmiset kääntyvät islamiin. Ibn Majah lisää enteisiin vielä yhden: "kun paljasjalkaiset ja alastomat tulevat kansojen johtajiksi".
Antikristus

Lopun aikojen tuloa ennakoi Antikristuksen (ad-Dajjal) saapuminen. Muhammedin mukaan Antikristuksella on vain yksi silmä, ja  hänen otsaansa on kirjoitettu sana kafir (uskoton). Antikristus saapuu Konstantinopolin valloituksen jälkeen ja saa kannattajia Iranin juutalaisista.  Sahih Muslimiin sisältyvän hadithin mukaan al-Dajjal saa seurakseen 70 000 Ishfahanin juutalaista, jotka ovat pukeutuneet persialaisiin huiveihin.
Antikristuksen ja siihen liittyneen Pedon saapumiseen liittyy yleinen moraalinen rappio. Kaikilla on rahaa yllin kyllin ja rakennetaan korkeita taloja, mutta vallalla on tapojen turmelus ja moraalittomuus, missä sotiminen ja  murhatyöt lisääntyvät ja tieto uskonnosta katoaa. Taivas muuttuu verenkarvaiseksi, myrskytuulet ja sateet yltyvät, kuu katoaa, vuoret häviävät ja maa muuttuu tasaiseksi. Ajankulku nopeutuu, luonnonkatastrofit ja savu peittävät maan. Lopulta aurinko nousee lännestä, kuten Bukharin hadith kertoo.
Jeesus ja Mahdi

Sodan Antikristusta vastaan aloittaa Mahdi, joka tuo mukanaan oikeudenmukaisuuden ja ajaa vääryyden pois. Šiialaiset katsovat, että hän on kätkeytynyt 12. imaami, mutta sunnit eivät ole yhtä varmoja tästä. Jeesus palaa nyt maan päälle yhdessä Mahdin kanssa sotimaan muslimina roomalaisia ja Antikristusta vastaan. Hän laskeutuu valkoiseen minareettiin Damaskoksen itäosassa, surmaa ad-Dajjajn, särkee ristit, tappaa siat ja lopettaa jizya-veron tarpeettomana, koska kristittyjä tai juutalaisia ei enää ole.  Hän voittaa myös Gogin ja Magogin. Jeesus kuolee ennen viimeistä tuomiota, ja hänet haudataan Medinaan Muhammedin viereen.
Jaakko Hämeen-Anttilan mukaan Jeesuksen asema islamin eskatologiassa osoittaa kristinuskon vaikutusta, joka tuli islamiin käännynnäisten mukana ennen 800-lukua. Toisen teorian mukaan kyse oli  arabikristillisyyden hitaasta muuntumisesta uudeksi uskonnoksi, jolloin Jeesus oli mukana alusta alkaen. Jeesuksen asema lopun aikoina vahvistui Hämeen-Antilan mukaan islamin sisäisten kiistojen vuoksi. Šiialaiset odottivat Mahdin, profeetta Muhammadin jälkeläisen, paluuta. Tässä tilanteessa sunnit olisivat rajoittaneet Mahdin merkitystä tuomalla hänen rinnalleen Jeesuksen toisena lopun ajan messiaanisena hahmona.